Jvke. Jacob Dodge Lawson (2001-yil 3-mart) Jvke nomi bilan tanilgan (ammo Jake () singari oʻqiladi) amerikalik qoʻshiqchi, qoʻshiqnavis, prodyuser va ijtimoiy tarmoq shaxsi. COVID-19 pandemiyasi paytida u oʻz qoʻshiqlari uchun TikTok videolarini yaratishni boshladi, ulardan biri „Upside Down“ 2021-yilda keng ommalashdi va qoʻshiq 14 milliondan ortiq TikTok videolarida foydalanilgan. Uning debyut albomi „This Is What ____ Feels Like“ (1–4-jildlar) (2022) „Billboard 200“ roʻyhatida 40-oʻrinni egalladi, „Golden hour“ qoʻshigʻi esa „Billboard Hot 100“ roʻyxatida 10-oʻrinni egalladi. Lawson 2022-yil oktyabr oyida „MTV Push Artist“ nomini oldi va u "Tonight Show with Jimmy Fallon"da „Golden hour“ni jonli ijro etdi, shuningdek, MTV uchun Yevropada bir nechta chiqishlar ham qildi. Hozirda Lawsonning TikTok platformasida 11 milliondan ortiq obunachilari bor. Yoshligi. Lawson Providence, Rod-Aylendda tugʻilgan. U cherkovda musiqiy tarbiya olgan va pianino darslari oʻtgan, shuningdek, oʻz cherkovi haqida qoʻshiqlar kuylashni va yozishni boshladi. U katolik maktabiga, soʻngra oʻzining tugʻilgan shahri Krenstondagi davlat oʻrta maktabiga bordi. Qoʻshiqchi boʻlish uchun oʻqishni tashlab ketishdan oldin bir yarim yil davomida Rod-Aylenddagi jamoat kollejida oʻqidi. Faoliyati. 2020-yilda, COVID-19 pandemiyasi paytida Jvke TikTokga qoʻshildi. TikTok uchun baʼzi kichik videolar yaratgandan soʻng, u oʻzining birinchi singli „Upside Down“ni ommaga eʼlon qildi. Qoʻshiq shu darajada mashhur boʻldiki, Charlie Puth qoʻshiq remiksini ishlab chiqdi. 2021-yil yanvar oyida Instagramda jonli efirda Jvke Galantis bilan qoʻshiq ustida hamkorlik qilishini eʼlon qildi. Va hamkorlikdagi „Dandelion“ qoʻshigʻini 2021-yil yanvar oyida chiqardi. Jvke 2022-yil 15-iyulda „Golden Hour“ qoʻshigʻini chiqardi, bu qoʻshiq u akasi Zachary John Lawson bilan birga yozgan va klipini tahrirlagan. Bu uning Billboard chartlarida birinchi oʻrinni egallagan qoʻshigʻi boʻlib, butun dunyo eʼtiborini tortdi va shu qoʻshigʻi ortidan telekoʻrsatuvlarda taklif qilindi. U, shuningdek, 2022-yil oktabr oyida „MTV Push Artist“ nomini oldi. Qoʻshiq chiqqandan soʻng "MTV UK"ning YouTube sahifasi uchun shu qoʻshiqni kuylab video ishlashdi. U, shuningdek, "MTV Italia" uchun ham qoʻshiqni kuylab bergan. „Golden Hour“ „Billboard Hot 100“ roʻyxatida 71-raqamda debyut qildi va 10-oʻringacha koʻtarildi. Shuningdek, u Buyuk Britaniyaning Singles Chartida 19-oʻrinni egalladi. 2022-yil noyabr oyi holatiga koʻra, qoʻshiq YouTube, TikTok va boshqa ijtimoiy media platformalarida 100 milliondan ortiq koʻrilgan. 2022-yil 17-noyabrda Jvke Nyu-York, Los-Anjeles va boshqa mamlakat shaharlarida birinchi gastrol safarini eʼlon qildi. 2022-yil 8-dekabrda Jvke Martin Garrix bilan birgalikda va Marvel Snap mobil karta oʻyini bilan hamkorlikda „Hero“ singlini chiqardi. 2023-yilda Jvke Kodak Black va NLE Choppa tomonidan yozilgan „Angel Pt. 1“ trekida BTSdan Jimin va Muni Long bilsn birgalikda ihtirok etdi. Qoʻshiq Fast X (2023) saundtrekining bir qismidir.